Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 236/12/4403	Nitra, 13.8.2012
EEČ : 2-32-120-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
	obvinený si najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať a zaopatrovať svoje, toho času, plnoleté dieťa XXXXX, nar. 08. 03. 1994, zverenú pred plnoletosťou do výchovy matky XXXXX, nar.                      19. 12. 1971, trvale bytom XXXXX, Čajkovského 8, hoci má k nej vyživovaciu povinnosť vyplývajúcu zo zákona o rodine a ktorej rozsah mu bol určený na základe rozsudku Okresného súdu v Nitre pod číslom 11P/71/2009 - 43 zo dňa 31. 08. 2009, právoplatným dňa 01. 10. 2009 v sume 77 € mesačne, a to od 01. 03. 2009 vždy do 15-teho dňa v mesiaci vopred k rukám matky, čím za obdobie od 01. 10. 2011 do 16. 07. 2012 na výživnom dlhoval k rukám matky sumu vo výške           770 €,

lebo zanikla trestnosť činu
Odôvodnenie:
	Poverený príslušník Obvodného oddelenia PZ XXXXX začal trestné stíhanie vo veci  uznesením sp. zn. ORP-737/NR-NR-2012 BA zo dňa 12. 04. 2012 a následne uznesením tej istej spisovej značky zo dňa 16. 05. 2012 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na vyššie uvedenom skutkovom základe.
	Po skončení vyšetrovania mi bol spisový materiál predložený, pričom jeho preskúmaním bolo jednoznačne zistené a preukázané, že obvinený je otcom toho času plnoletej XXXXX, nar. 08. 03. 1994 a je zaviazaný prispievať na výživu dieťaťa na základe rozsudku Okresného súdu XXXXX č. k. 11P/71/2009 - 43 zo dňa 31. 08. 2009 s nadobudnutou právoplatnosťou dňa 01. 10. 2009 sumou vo výške 77 € mesačne, ktoré je povinný platiť k rukám matky vždy do 15-teho dňa v mesiaci vopred odo dňa 01. 03. 2009.
	Obvinený si túto svoju povinnosť v období od 01. 10. 2011 do 16. 07. 2012 riadne neplnil, pričom za toto obdobie dlhoval matke XXXXX sumu 770 €.
	Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti zákonnú povinnosť vyživovať alebo zaopatrovať iného.
	Z vykonaného dokazovania bolo jednoznačne preukázané, že podozrivý sa dopustil citovaného prečinu spôsobom opísaným vo výrokovej časti tohto uznesenia, nakoľko po dobu dlhšiu ako tri mesiace v období dvoch rokov neuhrádzal príspevok na výživu svojho toho času plnoletého dieťaťa.
	Podľa § 86 odsek 1 písmeno a) Trestného zákona trestnosť trestného činu zanedbania povinnej výživy zaniká vtedy, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Z vyšetrovacieho spisu ďalej jednoznačne vyplýva, že obvinený uhradil v plnej výške svoj dlh na výživnom, ktorý mu vznikol v období od 01. 10. 2011 do 16. 07. 2012, čo je preukázané výpoveďou matky plnoletého dieťaťa XXXXX zo dňa 16. 07. 2012, kde uviedla, že jej obvinený k rukám zaplatil dlžné výživné dňa 29. 06. 2012 vo výške 500 €, 03. 07. 2012 vo výške 240 € a dňa 04. 07. 2012 vo výške 30 €, čím vyživovaciu povinnosť zo strany otca za obdobie od 01. 10. 2011 do 16. 07. 2012 považuje za splnenú. Zároveň matka vo svojom výsluchu uviedla, že neplnenie si vyživovacej povinnosti zo strany otca nezanechalo na toho času plnoletej XXXXX trvalo nepriaznivé následky.
	Vychádzajúc z uvedeného je zrejmé, že v danom prípade je možné, s poukazom na fakt, že neplnenie vyživovacej povinnosti zo strany podozrivého nezanechalo trvalo nepriaznivé následky, použiť osobitné ustanovenie o účinnej ľútosti v zmysle § 86 odsek 1 písmeno a) Trestného zákona.
	Podľa § 215 odsek 1 písmeno h) Trestného poriadku prokurátor zastaví trestné stíhanie,  ak zanikla trestnosť činu.
	S poukazom na vyššie uvedené skutočnosti som rozhodla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Adriana Kozárová
prokurátorka